**NALOGA**

**DOMINIK SMOLE: ANTIGONA**

Dijak prebere poglavje v učbeniku in delo v celoti, v pomoč mu je tudi priporočena spletna stran, na kateri odgovori na vsa vprašanja in reši naloge, nakar vloži v svoj listovnik sestavek, v katerem odgovori na naslednje zahteve:

* poišče pomembnejše podatke o avtorjevem življenju in njegovem literarnem delu;
* zna avtorja umestiti v literarnozgodovinsko obdobje in smer pisanja;
* zna pojasniti njegov slog pisanja (v čem se kaže);
* poišče letnico nastanka oz. objave dela in literarnovrstno oznako besedila ter razloži termin;
* povzame antični motiv in poimenovane osebe družinsko poveže;
* obnovi ključne odlomke s pomočjo podvprašanj:
1. Je Antigona v drami fizično prisotna?
2. Kdo je glavni dramski ženski lik?
3. Na kaj vse vpliva Antigonina navidezna prisotnost?
4. Kakšna je vloga zbora?
5. Kakšen je Teiresias in o čem predvsem govori? Je še jasnovidec iz Delfov?
6. Kdo je razglašen za novega kralja in zakaj?
7. Kako paž govori o Antigoni? Kaj se dogaja z njo? Čemu Antigona posveča svojo pozornost? Kakšno ljubezen je razvila do svojega brata? Kaj je občutila ob bratovi smrti?
8. Se ji je res zmešalo?
9. Kakšen nasvet da Teiresias Pažu?
10. Kaj pomeni zvonjenje zvonov? Kako se nanj odzove Haimon in kako Ismena?
11. Katero ključno novico sporoči Paž?
12. Kaj stori Antigona s Polinejkovim truplom?
13. Kako se na njeno ravnanje odzove vladar Kreon in koga vpraša za nasvet?
14. Katero trditev še vedno zagovarja Teiresias?
15. Kako se počuti Kreon?
* razdeli dramske osebe na dobre in slabe in svoje odločitve utemelji;
* Kreonov in Haimonov lik natančneje označi;
* primerja Ismeno v Sofoklejevem in Smoletovem besedilu (v čem je njena vloga drugačna?);
* odgovori na vprašanje, katere osebe pri Smoletu ni;
* se pozanima, kaj se na koncu drame zgodi z Antigono;
* našteje eksistencialistične ideje/elemente, ki jih najde v drami.

Ti je blizu branje dramskih besedil ali raje gledaš uprizoritve na odru?

Si s svojim izdelkom zadovoljen? Se ti zdi, da poznaš vsebino dela, čeprav besedila nisi v celoti prebral? Si si pomagal še z drugimi viri, da si lahko odgovoril na vprašanja? S katerimi?

Si pričakoval tak zaključek v drami? Je to moderno besedilo? Utemelji svojo odločitev.

Predvideni čas izdelave: 14 dni

Predvideni operativni čas izdelave: 4 ure

Standardi znanja

|  |  |
| --- | --- |
| Rdeče | Minimalne zahteve, ki so pogoj za oceno 2. |
| Modro (+ rdeče) | Temeljne zahteve, ki so pogoj za oceno 3 ali 4. |
| Zeleno (+ modro + rdeče) | Višje zahteve, ki so pogoj za oceno 4 ali 5. |

Vir: <https://eucbeniki.sio.si/slo1/index.html>

Pri odgovorih si lahko pomagaš tudi z drugimi viri.